Document ID: 32004D0685

ODLOČBA KOMISIJE
z dne 27. septembra 2004
o spremembi Odločbe 2004/432/ES o odobritvi načrtov za spremljanje ostankov, ki so jih predložile tretje države v skladu z Direktivo Sveta 96/23/ES
(notificirano pod dokumentarno številko K(2004) 3522)
(Besedilo velja za EGP)
(2004/685/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS ter odločb 89/187/EGS in 91/664/EGS (1) in zlasti člena 29(1) Direktive,
ob upoštevanju naslednjega:
(1)
V skladu z Direktivo 96/23/ES morajo tretje države, iz katerih smejo države članice uvažati živali in primarne proizvode živalskega izvora („proizvode“) iz navedene direktive, za uvrstitev in ohranitev na seznamih predložiti načrt jamstev, ki jih nudijo v zvezi s spremljanjem skupin ostankov in snovi iz navedene direktive. Navedena direktiva določa tudi nekatere zahteve v zvezi z roki za predložitev načrtov.
(2)
V Odločbi Komisije 2004/432/ES (2) so naštete tretje države, ki so predložile načrt za spremljanje ostankov z jamstvi, ki jih nudijo v skladu z zahtevami navedene direktive.
(3)
Nekatere tretje države so Komisiji predstavile načrte za spremljanje ostankov v živalih in proizvodih, ki niso našteti v Odločbi 2004/432/ES. Z oceno teh načrtov in dodatnimi informacijami, ki jih zahteva Komisija, se za zadevne živali in proizvode zagotovi zadostna jamstva v zvezi s spremljanjem ostankov v teh državah. Te živali in proizvode je zato treba uvrstiti na seznam za te tretje države.
(4)
Odločbo 2004/432/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2004/432/ES se nadomesti z besedilom v Prilogi k tej odločbi.
Člen 2
Ta odločba se uporablja od 12. oktobra 2004.
Člen 3
Ta odločba je naslovljena na države članice.
V Bruslju, 27. septembra 2004

Labels: 17
5
0
6
15